Dieretuin verf glo donkie om soos sebra te lyk | Maroela Media
Foto: Mahmoud Sarhan, Facebook
'n Dieretuin in Egipte ontken dat hy swart strepe op 'n donkie geverf het om dié soos 'n sebra te laat lyk.
Mahmoud Sarhan, 'n student van Port Said in Egipte, het foto's van die "sebra" op Facebook gepubliseer nadat hy die Kaïro- internasionale tuin munisipale park besoek het. Hy het gesê die swart strepe het begin afsmeer in die hitte en die dier se gesig en ore lyk eerder soos 'n donkie s'n, berig CNN.
Die dieretuin hou egter vol dit is 'n regte sebra. "Die dier is nie geverf nie," het Mohammed Sultan, direkteur van die dieretuin, aan Egipte se Youm 7-nuuskanaal gesê.
Sarhan se foto's word intussen wyd op sosiale media versprei en 'n paar kenners het ook van hulle laat hoor. Delcianna Winders, adjunkpresident van Peta (People for the Ethical Treatment of Animals), het gesê dit wil voorkom of die dier nie goed versorg word nie. "Geen gerespekteerde instansie wat na diere omsien sal 'n donkie onderwerp aan die stres om met chemikalieë gespuit te word nie – dit kan boonop 'n allergiese reaksie veroorsaak. Peta hoop dat owerhede in Kaïro ten volle sal ondersoek instel," het Winders aan CNN gesê.
Gelukkig vir die donkie kry hy nou lekker kos en aandag
Soos party mense daarvan droom om n BMW te besit …. so begeer donkie kind die Zebra lewe seker???…….
Seker lagwekkend, dat hulle dink mens se mentaliteit is so laag om dit nie op te merk nie, en dan staan hulle nog voet by stuk hy is n opregte zabra. Baie hartseer vir die donkie en wat hy moes drurmaak met die gespryery. Hoop regtig hy word daar verwyder, dink daai verf irriteer sy vel, lyk rooi by sy snoet of lyk die swart verf net so op die foto. Wat mense nie sal doen vir geld nie.
Dat hul nou wragtie sal stry teen wit en swart bewys dat dit donkie se kind is met smeersels op gesiggie!
Hoop daar is iets soos 'n DBV in Egipte??!!
Liewe land, dink die Egiptenare nou regtig mense is so onnosel? Daai is DONKIE-se-KIND sonder enige verdere vrae. Nie alleen is 'n sebra se kakebeenstruktuur opmerklik anders as 'n donkie nie, maar hul ore is kleiner en die oë is effens meer na bo/agter. Ek dink ookjou deursnee sebra is "langer" op die been as die gewone donkie.